Source: http://www.finlex.fi/fi/laki/ajantasa/kumotut/1966/19660722
Timestamp: 2019-03-26 03:55:13+00:00

Document:
Kumottu säädös Laki moottoriajoneuvoverosta (kumottu) 722/1966 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 30.12.1966/722
Moottoriajoneuvon käyttämisestä muulla voimalla tai polttoaineella kuin sekoittamattomalla bensiinillä tai bensiinialkoholilla on valtiolle suoritettava moottoriajoneuvoveroa sen mukaan kuin tässä laissa säädetään.
Moottoriajoneuvolla tarkoitetaan tässä laissa ajoneuvolaissa (1090/2002) ja sen nojalla annettujen säännösten mukaisia moottorikäyttöisiä ajoneuvoja.
Tässä laissa tarkoitettuja veroja ovat varsinainen ajoneuvovero ja eräissä tapauksissa suoritettava lisävero sekä ulkomaalla rekisteröidystä ajoneuvosta kannettava sellainen vero kuin 34 §:n 2 momentissa säädetään. (27.5.1977/406)
Varsinainen ajoneuvovero ja lisävero on suoritettava kultakin verovuodelta, jona on kalenterivuosi. Jäljempänä 19 §:n 2 momentissa mainitusta traktorista lisävero voidaan suorittaa myös päivämaksuna yhdeltä tai useammalta vuorokaudelta. (6.6.1986/435)
Moottoripetrolia käyttämään tarkoitetuksi moottoriajoneuvoksi katsotaan vain sellainen ajoneuvo, jonka valmistajatehdas on alunperin avustanut moottoripetrolikäyttöön tarkoitetulla moottorilla ja joka tyyppikatsastuksessa on merkitty moottoripetrolikäyttöiseksi.
Varsinainen ajoneuvovero on maksettava tieliikennelain nojalla rekisteröitävästä moottoriajoneuvosta. Vero määrätään niiden painojen ja muiden tietojen perusteella, jotka on ilmoitettu tai olisi pitänyt ilmoittaa rekisteriä pitävälle viranomaiselle. Ilmoittamisvelvollisuudesta on säädetty erikseen.
Jos moottoriajoneuvo merkitään moottoriajoneuvorekisteriin vasta verovuoden kuluessa, on siltä verovuodelta suoritettava niin monta kahdestoistaosaa koko verovuoden ajoneuvoverosta, kuin verovuodesta on jäljellä kuukausia, sekin kuukausi mukaan luettuna, jonka kuluessa rekisteriin merkitseminen tapahtui.
Jos moottoriajoneuvon laatua on verovuoden aikana muutettu, suoritetaan siitä muuttamisen jälkeisestä katsastuksesta, tai jos sen toimittaminen on laiminlyöty, muutoksen suorittamisesta lukien uuden laatunsa mukainen ajoneuvovero, jolloin aikaisemmin maksettu vero on otettava lukuun.
2 momentti on kumottu L:lla 18.12.1995/1538.
Varsinainen ajoneuvovero on sen maksettava, joka sen ajan alkaessa, miltä vero lasketaan, on tai jonka silloin olisi pitänyt olla moottoriajoneuvorekisteriin merkitty ajoneuvon omistajaksi tai haltijaksi.
Kuorma-autosta suoritettua ajoneuvoveroa palautetaan 50 euroa jokaiselta kansainvälisen kuljetuksen osana olevalta Suomessa tapahtuneelta kuorma-auton rautatiekuljetukselta, jonka alku- ja päätepisteiden välimatka on suoraan mitattuna vähintään 100 kilometriä. Palautuksen suorittaa hakemuksesta ajoneuvohallintokeskus. (26.10.2001/926)
Jos ajoneuvossa käytetään polttoaineena nestekaasua tai maakaasua, on ajoneuvosta aina suoritettava lisäveroa. Lisäverosta vapaa on kuitenkin nestekaasua tai maakaasua käyttävä kuorma- tai linja-auto, jonka typen oksidien päästötaso on ajoneuvon ensimmäisen käyttöönoton ajankohtana voimassa olevien pakokaasupäästöjä koskevien säännösten mukaisessa hyväksymisjärjestelmässä käytetyn menetelmän mukaan mitattuna enintään 2,5 g/kWh. (30.12.1998/1161)
Lisävero on suoritettava riippumatta siitä, miten ja missä moottoriajoneuvoa käytetään.
1) moottorityökoneet ja auton alustalle rakennetut työkoneet sekä moottorityökoneiksi varustetut traktorit, milloin niitä ei käytetä muihin kuljetuksiin kuin niiden käyttötarkoituksista johtuviin kuljetuksiin itse työpaikalla tai niiden omien poltto- ja voiteluaineiden kuljetukseen tahi niiden siirtyessä työpaikalta toiseen; (3.12.1982/872)
2 kohta on kumottu L:lla 6.6.1986/435.
2 a) traktorit, milloin niitä käytetään turvetyömaalla yksinomaan turpeentuotantotoiminnassa; (26.6.1981/486)
4) mopot; sekä (3.12.1982/872)
5) vastavuoroisuuden ehdolla moottoriajoneuvot, joita käyttää vieraan valtion Suomessa oleva lähetystö tai konsulinvirasto, jonka päällikön on lähetetty konsuli, tahi niihin verrattava ulkomainen edustusto, taikka niihin kuuluva henkilö, joka ei ole Suomen kansalainen.
Muutoksenhausta ennakkoratkaisuun on muutoin voimassa, mitä 32 §:ssä säädetään. Valitusaika lasketaan kuitenkin ennakkoratkaisun tiedoksisaantipäivästä. Valtionasiamiehelle valitusaika luetaan päätöksenteon päivästä. Muutosta ei kuitenkaan saa hakea päätökseen, jolla on päätetty olla antamatta ennakkoratkaisu. Hakemus ja ennakkoratkaisua koskeva valitus on käsiteltävä kiireellisenä.
Lisävero on maksettava koko verovuodelta ja yhtenä eränä ennen kuin moottoriajoneuvossa asianomaisena vuotena käytetään 14 §:ssä tarkoitettua lisäveron perusteena olevaa polttoainetta.
Päivämaksu saadaan suorittaa muusta rekisteröidystä traktorista kuin tavaran kuljetukseen tarkoitetusta nestepainetoimisella runko-ohjauksella varustetusta traktorista. Päivämaksu on suoritettava ennen lisäveron alaiseen käyttöön ryhtymistä. (6.6.1986/435)
Jälkiverotuksin lisävero maksuunpannaan aina kalenterivuodelta suoritettavana verona. (6.6.1986/435)
Jos ajoneuvoa ryhdytään käyttämään sellaisella 14 §:ssä tarkoitetulla polttoaineella, jonka käyttämisestä on suoritettava lisäveroa, ajoneuvon omistaja tai haltija on velvollinen ilmoittamaan siitä etukäteen ajoneuvohallintokeskukselle. Lisäveron suorittaminen 19 §:n 2 momentissa tarkoitetuissa tapauksissa yhdeltä tai useammalta vuorokaudelta siten, kuin siitä on tarkemmin säädetty, katsotaan tätä ajanjaksoa koskevaksi ilmoitukseksi lisäveron alaisen polttoaineen käyttöön ryhtymisestä.
Lisäveron moottoriajoneuvosta on velvollinen maksamaan edellä 20 §:ssä mainittu ilmoittamisvelvollinen.
Siitä lisäverosta, jota ei saada verovelvolliselta perityksi, vastaa ajoneuvon omistaja, jos ajoneuvo on hänen hallinnassaan, tai, jollei ajoneuvo ole omistajan hallinnassa, se, jolle sen hallinta on siirtyvät.
Veron maksuunpanon ja kannon toimittaa ajoneuvohallintokeskus. Jos ajoneuvo on rekisteröity Ahvenanmaan maakunnassa, ajoneuvohallintokeskukselle tämän lain nojalla kuuluvista tehtävistä huolehtii Ahvenanmaan lääninhallitus. (18.12.1995/1538)
Milloin moottoriajoneuvoveroa on suoritettava 34 §:n 2 momentissa tarkoitetuissa tapauksissa, asianomainen tulliviranomainen toimittaa veron maksuunpanon ja kannon. (26.6.1981/486)
Vero kannetaan rahana asetuksena tarkemmin säädettävällä tavalla.
Tässä laissa tarkoitetun verotuksen valvonta kuuluu poliisi- ja tulliviranomaisille.
26 § on kumottu L:lla 30.12.1998/1161.
Jollei veroa tai varsinaisen ajoneuvoveron erääntynyttä osaa ole suoritettu, ajoneuvoa ei saa käyttää liikenteessä (käyttökielto). Ajoneuvoa ei saa käyttää liikenteessä, vaikka ajoneuvon omistajana tai haltijana on muu kuin se, jonka omistusaikana maksuunpantu vero on jäänyt maksamatta. (11.12.2002/1095)
Ajoneuvohallintokeskus voi erityisen painavista syistä kokonaan tai määräajaksi peruuttaa 1 momentissa tarkoitetun käyttökiellon tai määrätä, ettei ajoneuvoon sovelleta 1 momenttia. Ajoneuvon käyttö voidaan sallia ainoastaan, jos tuomioistuin on päättänyt aloittaa veron suorittamatta jättäjää koskevan saneerausmenettelyn tai velkajärjestelyn tai jos voidaan katsoa, ettei ajoneuvon omistaja tai haltija tiennyt eikä ole voinutkaan tietää suorittamatta olevasta verosta ja ajoneuvon käytön kieltämistä voidaan pitää olosuhteet huomioon ottaen kohtuuttomana. Jos ajoneuvoja koskevassa rekisterissä on ollut ajoneuvon ostajan käytettävissä tieto veronmaksun laiminlyönnistä, ajoneuvon käyttöä ei sallita. (11.12.2002/1095)
Jos ajoneuvohallintokeskus on tehnyt 2 momentissa tarkoitetun päätöksen, ajoneuvo voidaan päätöksen voimassa ollessa hyväksyä katsastuksessa, vaikka veroa on suorittamatta. (30.12.1998/1161)
Edellä 2 momentin nojalla annettuun päätökseen ei saa valittamalla hakea muutosta. (30.12.1998/1161)
Sen estämättä mitä muualla laissa on säädetty, poliisi- ja tulliviranomaisella on oikeus suorittaa sellaisia polttonesteen säilytystilojen ja moottoriajoneuvojen tarkastuksia, jotka ovat tarpeen moottoriajoneuvossa käytettävän polttonesteen laadun selvittämiseksi.
Jos verovelvolliselle ilman hänen omaa syytään laskuvirheen tai siihen verrattavan erehdyksen vuoksi tai sen johdosta, että maksuunpanon toimittava viranomainen ei ole asiaa joltakin osalta tutkinut, on jäänyt panematta vero tai osa siitä, taikka jos verovelvollinen on samanlaisesta syystä saanut liikaa veroa takaisin, tehtäköön oikaisu viimeistään kahden vuoden kuluessa sen verovuoden päättymistä seuraavan kalenterivuoden alusta lukien, jolta vero olisi ollut määrättävä tai jolta palautusta on liikaa suoritettu.
Veron maksuunpanoon on asianomaisella oikeus hakea oikaisua maksuunpanon toimittavalta viranomaiselta 1 momentissa säädetyssä ajassa.
Milloin havaitaan, että verovelvollinen on toimittamätta jättämänsä tai toimittamansa puutteellisen tai väärän ilmoituksen taikka muun tiedon tai asiakirjan johdosta jäänyt kokonaan tai osaksi verottamatta tahi oikeudettomasti saanut veroa takaisin, on maksuunpanon toimittavan viranomaisen määrättävä hänen suoritettavakseen se vero, mikä mainitusta syystä on jäänyt pahematta tai palautettu, enintään kolminkertaisena.
Jälkiverotusta älköön toimeenpantako, ennen kuin verovelvolliselle on varattu tilaisuus selityksen antamiseen asiassa.
Verovelvollisen kuoltua tulee 29 ja 30 §:ssä säädetyn oikaisun tai jälkiverotuksen kohdistua kuolinpesään. Jälkiverotus on tällöin toimitettava vuoden kuluessa sen kalenterivuoden päättymisestä, jona perukirja annettiin verotoimistolle.
Viranomaisen moottoriajoneuvoveron suorittamisvelvollisuutta tai suoritettavan veron määrää koskevaan päätökseen saa hakea muutosta valittamalla Uudenmaan lääninoikeuteen. Valitus on tehtävä 30 päivän kuluessa siitä, kun vero on suoritettu tai se olisi pitänyt suorittaa. (2.8.1994/704)
Lääninoikeuden päätökseen saa hakea muutosta valittamalla korkeimpaan hallinto-oikeuteen, jos korkein hallinto-oikeus myöntää valitusluvan. Muutoksenhaussa noudatetaan tällöin, mitä arvonlisäverolain 198 §:ssä säädetään. (2.8.1994/704)
Valtion puolesta on valitusoikeus Uudenmaan lääninoikeudessa olevalla veroasiamiehellä. Jäljempänä 34 §:n 2 momentissa tarkoitetussa asiassa muutoksenhaussa valtion puolesta noudatetaan, mitä tullilain 37–41 §:ssä säädetään. (18.12.1995/1538)
Sellaisissa tapauksissa, joita varten valitusaikaa ei edellä ole säädetty, ei valitusta oteta tutkittavaksi, ellei sitä ole tehty kolmen vuoden kuluessa siitä, kun vero on suoritettu tai olisi pitänyt suorittaa.
Verohallitus voi erityisistä syistä hakemuksesta myöntää vapautuksen tässä laissa tarkoitetun lisäveron suorittamisesta tahi määrätä valtion varoista maksettavaksi takaisin suoritetun lisäveron, viivästyskoron ja jäämämaksun sekä lykkäyksen vuoksi suoritettavan koron. (28.6.1994/615)
Valtiovarainministeriö voi kuitenkin ottaa 1 momentissa tarkoitetun periaatteellisesti tärkeän asian ratkaistavakseen. (28.6.1994/615)
Verohallitus voi hakemuksesta erityisen painavien syiden vaatiessa valtiovarainministeriön määräämin ehdoin hakemuksesta myöntää lykkäystä tässä laissa tarkoitetun lisäveron suorittamiselle. Valtiovarainministeriö voi ottaa lykkäysasian ratkaistavakseen. Ministeriö määrää tällöin lykkäysehdot hakemukseen antamassaan päätöksessä. (28.6.1985/548)
Verohallituksella on oikeus moottoriajoneuvon suuren koon, harvojen käyttökertojen tai muun vastaavan erityisen syyn vuoksi hakemuksesta määräämillään ehdoilla myöntää vapautus lisäveron suorittamisesta tai määrätä valtion varoista maksettavaksi takaisin suoritettu lisävero.
Tämän pykälän nojalla annettuun päätökseen ei saa valittamalla hakea muutosta. (6.8.1982/616)
Rangaistus varsinaisen ajoneuvoveron tai lisäveron lainvastaisesta välttämisestä ja sen yrittämisestä on säädetty rikoslain 29 luvun 1–3 §:ssä.
Joka jättää asianmukaisesti täyttämättä 20 §:ssä säädetyn velvollisuuden, on tuomittava moottoriajoneuvoverorikkomuksesta sakkoon. (30.12.1998/1161)
Ulkomaalla rekisteröidystä Suomeen ulapäistä käyttöä varten tuodusta ajoneuvosta on suoritettava moottoriajoneuvoverona kiinteää veroa jokaiselta kalenterivuorokaudelta, jona ajoneuvoa Suomessa käytetään, sekä lisäksi kulutusveroa Suomessa ajettavan matkan perusteella, sen mukaan kuin asetuksella säädetään. Näiden verojen maksamisesta myönnettävästä vapautuksesta samoin kuin siitä, milloin veroa on korotettava, säädetään niin ikään asetuksella. Valtiovarainministeriöllä on myös oikeus vastavuoroisuuden ehdoin myöntää vapautus tässä momentissa tarkoitetuista veroista tai alentaa niitä. Ajoneuvoa katsotaan käytetyn Suomessa siitä alkaen, kun se on saapunut Suomen alueelle siihen saakka, kun se on poistunut Suomen alueelta. (26.6.1981/486)
Velvollinen suorittamaan 2 momentissa tarkoitetun veron on ajoneuvon omistaja tai haltija. Jos veroa ei voida kantaa ajoneuvon omistajalta tai haltijalta, vero voidaan maksuunpanna sille, jonka toimesta tai toimeksiannosta ajoneuvoa Suomessa käytetään. (18.12.1995/1538)
Tämä laki tulee voimaan 1 päivänä tammikuuta 1967. Tämän lain säännöksiä noudattaen voidaan vero maksuunpanna ja kantaa jo vuoden 1966 aikana.
Tämä laki tulee voimaan 1 päivänä tammikuuta 1975. Tämän lain säännöksiä noudattaen voidaan vero maksuunpanna jo ennen sanottua päivää. Autorekisterikeskuksella on oikeus vuodelta 1975 toimitettavassa ajoneuvoverotuksessa maksuunpanna tämän lain mukainen lisätyn veron määrä moottoriajoneuvoverosta annetun lain tai sen nojalla annettujen säännösten määräyksistä riippumatta.
Tämä laki tulee voimaan 1 päivänä kesäkuuta 1975.
Tämä laki tulee voimaan 1 päivänä tammikuuta 1978. Tämän lain säännöksiä noudattaen voidaan vero maksuunpanna jo ennen sanottua päivää. Autorekisterikeskuksella on oikeus vuodelta 1978 toimitettavassa ajoneuvoverotuksessa maksuunpanna tämän lain mukainen vero moottoriajoneuvoverosta annetun lain tai sen nojalla annettujen säännösten määräyksistä riippumatta.
Tämän lain 10 §:n 1 momentin, 17 §:n 2 a kohdan, 23 §:n 2 momentin, 26 §:n, 32 §:n 1 momentin ja 34 §:n 2 momentin säännökset tulevat voimaan kuitenkin vasta 1 päivänä tammikuuta 1982. Lain 10 §: n 1 momentin säännöksiä noudattaen voidaan vero kuitenkin maksuunpanna jo ennen sanottua päivää.
HE 73/81, vvvk.miet. 33/81, svk.miet. 62/81
HE 141/82, vvvk.miet. 56/82, svk.miet. 139/82
HE 198/84, vvvk.miet. 62/84, svk.miet. 92/84
HE 67/85, vvvk.miet. 27/85, svk.miet. 67/85
HE 131/85, vvvk.miet. 55/85, svk.miet. 133/85
HE 22/86, vvvk.miet. 19/86, svk.miet. 40/86
HE 62/87, vvvk.miet. 24/87, svk.miet. 46/87
HE 119/88, vvvk.miet. 50/88, svk.miet. 114/88
Tämä laki tulee voimaan 1 päivänä tammikuuta 1989 ja on voimassa vuoden 1989 loppuun. Tämän lain säännöksiä noudattaen lisävero voidaan maksuunpanna jo ennen lain voimaantuloa.
HE 227/88, svk.miet. 220/88, vvvk.miet. 98 ja 98 a/88
Tämä laki tulee voimaan 1 päivänä lokakuuta 1989. Sitä sovelletaan ajoneuvoihin, joista rekisteri-ilmoitus tehdään sanottuna päivänä tai sen jälkeen.
HE 71/89, vvvk.miet. 38/89, svk.miet. 104/89
HE 129/90, vvvk.miet. 60/90, svk.miet. 189/90
Tämän lain säännöksiä noudattaen voidaan varsinainen ajoneuvovero maksuunpanna jo ennen lain voimaan tuloa.
HE 142/92, VaVM 89/92
HE 329/92, VaVM 9/93
Tämä laki tulee voimaan asetuksella säädettävänä ajankohtana. (L 522/1994 tuli A:n 523/1994 mukaisesti voimaan 1.7.1994.)
HE 78/94, VaVM 29/94
Lain 32 §:n 2 momenttia sovelletaan haettaessa muutosta tämän lain voimaantulon jälkeen annettuun lääninoikeuden päätökseen. Tullihallituksessa tämän lain voimaan tullessa vireillä olevat valitusasiat siirretään Uudenmaan lääninoikeuden ratkaistaviksi.
HE 151/95, VaVM 41/95, EV 138/95
Lakia sovelletaan lain voimaantulon jälkeen tapahtuvaan ajoneuvon käyttöön ja käytön estämistä koskeviin päätöksiin, jotka ovat voimassa tai tehdään voimaantulopäivänä tai sen jälkeen.
HE 265/1998, VaVM 62/1998, EV 240/1998
Laki on voimassa 31 päivään joulukuuta 2000 asti.
HE 123/2000, VaVM 17/2000, EV 118/2000
Yleisiä säännöksiä 1 § 2 § 3 § 3 a § Varsinainen ajoneuvovero4 § 5 § 6 § 7 § 8 § 9 § 10 § 11 § 12 § 13 § Lisävero14 § 15 § 16 § 17 § 17 a § 18 § 19 § 20 § 21 § 22 § Erinäisiä säännöksiä 23 § 24 § 24 a § 25 § 26 § 27 § 27 a § 28 § 29 § 30 § 31 § 32 § 32 a § 32 b § 32 c § 33 § 34 § Muutossäädösten voimaantulo ja soveltaminen:5.12.1969/747:20.6.1974/506:20.12.1974/957:23.5.1975/356:27.5.1977/406:30.12.1977/1069:26.6.1981/486:6.8.1982/616:3.12.1982/872:2.11.1984/737:28.6.1985/548:13.12.1985/947:6.6.1986/435:20.11.1987/859:18.11.1988/961:29.12.1988/1247:14.7.1989/658:24.8.1990/784:21.12.1990/1168:1.11.1991/1321:30.12.1992/1546:13.4.1993/339:29.4.1994/320:28.6.1994/522:28.6.1994/615:2.8.1994/704:18.12.1995/1538:26.7.1996/546:30.12.1998/1161:27.10.2000/877:26.10.2001/926:11.12.2002/1095:

References: tuomioistuin 
 § 2
 § 3
 § 3
 § 5
 § 6
 § 7
 § 8
 § 9
 § 10
 § 11
 § 12
 § 13
 § 15
 § 16
 § 17
 § 17
 § 18
 § 19
 § 20
 § 21
 § 22
 § 24
 § 24
 § 25
 § 26
 § 27
 § 27
 § 28
 § 29
 § 30
 § 31
 § 32
 § 32
 § 32
 § 32
 § 33
 § 34